Diari Oficial de la Generalitat Valenciana


Sumari del DOGV 5893, del 14-11-2008 (2008/13310)

RESOLUCIÓ de 16 d'abril de 2008, de la Direcció General per al Canvi Climàtic, per la qual s'atorga a l'empresa Estudio Cerámico, SL l'autorització ambiental integrada per a una indústria de fabricació de taulellets al terme municipal de Sant Joan de Moró.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5893

Data del DOGV
:   14-11-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/13845


Data del document
:   16-04-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Sant Joan de Moró
    * ceràmica
    * empresa privada

RESOLUCIÓ de 16 d'abril de 2008, de la Direcció General per al Canvi Climàtic, per la qual s'atorga a l'empresa Estudio Cerámico, SL l'autorització ambiental integrada per a una indústria de fabricació de taulellets al terme municipal de Sant Joan de Moró. [2008/13096]  
Vistos els documents que es troben en l'expedient 253/06 IPPC, instruït a instàncies de l'empresa Estudio Cerámico, SL a fi d'obtenir l'autorització ambiental integrada per a una indústria de fabricació de taulellets, s'emet aquesta resolució de conformitat amb els següents   
Antecedents de fet  
Primer. Amb data 22 de desembre de 2006, Joaquín Vilaroig Ramos, en representació de l'empresa Estudio Cerámico, SL, amb CIF B-12049466 i ubicada a la partida de la Ratxina s/n, a Sant Joan de Moró (Castelló), presenta en el Registre General de la Conselleria de Territori i Habitatge una sol·licitud d'autorització ambiental integrada per a la indústria de fabricació de taulellets que es detalla en l'annex I.  
A la sol·licitud s'adjunta un informe urbanístic favorable emés per l'Ajuntament de Sant Joan de Moró de data 16 de desembre de 2004.  
Segon. En data 5 de febrer de 2007 s'admet a tràmit la sol·licitud i la Conselleria remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que emeten informe sobre la suficiència de la documentació que acompanya la sol·licitud i que són l'Ajuntament de Sant Joan de Moró, la Confederació Hidrogràfica del Xúquer, el Servei de Residus Urbans, el Servei de Residus Industrials i el Servei de Protecció de l'Ambient Atmosfèric.  
En data 14 de febrer de 2007 es rep un informe del Servei de Protecció de l'Ambient Atmosfèric en matèria de contaminació acústica, pel qual es requereix documentació complementària.  
Amb data 26 de març de 2007 es rep un informe favorable de l'Ajuntament de Sant Joan de Moró, en el qual s'indica que el projecte s'adequa a tots els aspectes de competència municipal.  
En data 26 d'abril de 2007 es rep un informe del Servei de Residus Urbans, pel qual es requereix documentació complementària.  
En data 13 de juny de 2007 aquest servei requereix a l'interessat que esmene la documentació que resta a l'expedient.  
En dates 7 de juny de 2007 i 17 de juliol de 2007, l'empresa presenta documentació addicional que esmena els anteriors requeriments.   
Al seu torn, en 25 de juliol de 2007 es rep un informe favorable de la Confederació Hidrogràfica del Xúquer amb condicions que s'expressen en aquesta autorització.  
Tercer. Amb data 27 de setembre de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, d'1 de juliol, de prevenció i control integrats de la contaminació i se'n publica l'anunci en el Diari Oficial de la Comunitat Valenciana (núm. 5608).  
Durant aquest període no es presenten al·legacions al projecte ni a aquesta Conselleria ni a l'Ajuntament de Sant Joan de Moró. En l'expedient consta el certificat de la informació pública.  
Quart. Transcorregut el termini d'informació pública, se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Cinqué. S'ha incorporat a l'expedient l'informe emés pel Servei de Protecció de l'Ambient Atmosfèric que tracta dels aspectes de contaminació acústica.  
Sisé. Amb data 15 d'abril de 2008 es realitza el tràmit d'audiència a l'interessat, que no hi presenta al·legacions.  
Seté. Amb data 16 d'abril de 2008 la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 253/06 IPPC de sol·licitud d'autorització ambiental integrada, promoguda per Estudio Cerámico, SL.  
Fonaments de dret  
Primer. D'acord amb l'article 9 de la Llei 16/2002, de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 3.5 de l'annex I de la Llei 16/2002.  
Segon. La tramitació de l'expedient s'ha realitzat segons el que preveuen els articles 27 i següents de la Llei 2/2006, de 5 de maig, de prevenció de la contaminació i qualitat ambiental.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist el que antecedeix, a proposta del cap del Servei de Control Integrat de la Contaminació, amb el vistiplau del cap de l'Àrea de Qualitat Ambiental, resolc:  
Primer. Concedir a Estudio Cerámico, SL, l'autorització ambiental integrada per a una indústria de fabricació de taulellets, que s'han de desenvolupar a l'establiment situat a la partida de la Ratxina, s/n, a Sant Joan de Moró (Castelló), referent al Projecte bàsic d'autorització ambiental integrada d'indústria ceràmica de data 19 de desembre de 2006 i subscrit pel Sr. Francisco Blasco Sánchiz, la qual queda inscrita en el Registre General d'Instal·lacions IPPC de la Comunitat Valenciana amb el número 162-08/AAI/CV, condicionada al compliment dels requisits següents:  
1. Emissions atmosfèriques  
1.1. Emissions canalitzades  
S'inclouen en aquesta autorització els següents focus d'emissió, la nomenclatura dels quals serà d'ara endavant la utilitzada per al millor control i comunicació de les emissions:  
Núm. de focus Descripció  
F-01 211. Xemeneia forn 5  
F-02 211. Xemeneia forn 5  
F-03 52. Xemeneia forn 6  
F-04 52. Xemeneia forn 6  
F-05 56. Xemeneia forn 7  
F-06 56. Xemeneia forn 7  
F-07 63. Xemeneia forn 8  
F-08 63. Xemeneia forn 8  
F-09 124. Xemeneia forn 9  
F-10 124. Xemeneia forn 9  
F-11 147. Xemeneia forn 10  
F-12 147. Xemeneia forn 10  
F-13 183. Xemeneia forn 11  
F-14 183. Xemeneia forn 11  
F-15 188. Xemeneia forn 12  
F-16 188. Xemeneia forn 12  
F-17 30. Xemeneia assecador 1 monococció  
  
\*\*\*\*\*\*\*\*\*\*\*\*\*\*\*\*\*\*\*\*  
F-18 26. Xemeneia assecador 2 monococció  
F-19 84. Xemeneia assecador 3 monococció  
F-20 33. Xemeneia assecador 4 monococció  
F-21 95. Xemeneia assecador 5 monococció  
F-22 104. Xemeneia assecador 6 monococció  
F-23 131. Xemeneia assecador 7 monococció  
F-24 175. Xemeneia assecador 8 monococció  
F-25 283. Xemeneia assecador 2 tall  
F-26 43N. Xemeneia assecador 7 tall  
F-28 41N .Xemeneia assecador 4 tall  
F-29 69. Xemeneia filtre via humida  
F-31 40N. Xemeneia assecador 3 tall  
F-33 44N. Xemeneia assecador 8 tall  
F-34 162. Xemeneia filtre via seca  
F-35 16. Xemeneia filtre via seca  
F-36 29N. Xemeneia filtre via seca  
F-37 23N. Xemeneia forn 2  
F-38 23N. Xemeneia forn 2  
F-39 351. Xemeneia cogeneració 1  
F-40 351. Xemeneia cogeneració 2  
F-41 22N. Xemeneia forn 1  
F-42 22N. Xemeneia forn 1  
F-43 9N. Xemeneia assecador 9, premses  
F-44 9N. Xemeneia assecador 10, premses  
F-45 10N. Xemeneia assecador 11, premses   
F-46 11N. Xemeneia assecador 12, premses  
F-47 246. Xemeneia filtre motles  
F-48 06/44/09. Xemeneia assecador vagonetes  
Els valors límit d'emissió per als focus canalitzats descrits i la periodicitat de controls per ECMQA seran els següents:  
(1) Per als focus d'origen en forns el cabal de gasos del qual siga inferior a 3.000 Nm³/h, el valor límit de fluorurs podrà ser de 30 mg/Nm³, sempre que el cabal màssic de l'esmentat contaminant siga inferior a 0,1 kg/h.  
(2) En els casos en què es preveja la superació d'aquest valor per l'ús de determinades matèries primeres o combustibles, s'haurà de lliurar a la Conselleria de Medi Ambient, Aigua, Urbanisme i Habitatge un estudi tècnic justificatiu que incloga balanços de massa i una proposta de valor límit.  
(3) Queden exclosos de mesurament de contaminants els focus d'evacuació de l'aire de refredament dels forns de cocció de taulells.  
(4) Queden exclosos de mesurament d'emissió de partícules els focus de preassecatge i assecatge de peces ceràmiques (crues o cuites) que utilitzen com a combustible gas natural o propà, que en el control de la posada en marxa de la instal·lació, en condicions habituals d'operació i sense utilitzar cap tipus de depuració, hagen obtingut una emissió inferior a 10 mg/Nm³ de partícules.  
(5) Queden exclosos de mesurament d'emissió de partícules els focus d'emissió directa de turbines i motors de cogeneració que usen gas natural com a combustible.  
S'haurà de dur a terme un pla d'acció que permeta caracteritzar de forma representativa els nivells d'emissió de clor i plom dels focus que evacuen gasos procedents de forns de cocció.  
1.2. Control de l'emissió de contaminants per focus canalitzats  
1.2.1. Sistemes de depuració de partícules   
Hauran de disposar de sistemes correctors de depuració de partícules, almenys els focus que evacuen corrents de gasos provinents d'aspiracions de material pulverulent. Així mateix, disposaran també dels esmentats sistemes correctors els focus associats als forns de cocció, sempre que siguen necessaris per al compliment dels límits d'emissió de partícules establits per aquesta resolució.  
El funcionament correcte d'aquests sistemes correctors s'assegurarà per mitjà del control i registre continu, almenys d'un paràmetre d'operació del sistema a opció de l'empresa entre els tècnicament reconeguts o fonamentats, com la pèrdua de càrrega del sistema de depuració, la concentració de partícules en el corrent gasós o qualsevol altre degudament justificat. La representativitat i el calibratge de l'esmentat paràmetre hauran de ser verificats per entitats col·laboradores de l'administració en matèria de qualitat ambiental i estar a la disposició de la Conselleria de Medi Ambient, Aigua, Urbanisme i Habitatge.  
1.2.2. Condicions de presa de mostres i expressió de resultats  
a) Punts de presa de mostra: els focus canalitzats hauran de tenir la situació, disposició, dimensió i els accessos corresponents, d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera han de garantir una correcta dispersió dels contaminants emesos. Concretament, la seua alçària no sols ha de complir el que estableix l'Ordre 18 d'octubre de 1976, sinó que es recomana que aquesta siga tal que en una distància equivalent a deu vegades l'alçària del punt d'abocament d'un focus no existisquen altres estructures d'alçària superior a la del mateix focus menys dos metres, que produïsquen un apantallament, que dificulte la dispersió i es justifique tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge serà menor de 200ºC.  
c) Les mesures es realitzaran en condicions normals d'operació de les instal·lacions, registrant els paràmetres que les determinen i s'han de cobrir totes les tipologies o els grups de productes que es fabriquen a cada instal·lació.  
d) Les concentracions mesurades sempre estaran referides a condicions normals de pressió i temperatura (101.3 kPa, 273.16 K), i per als gasos de combustió en base seca i un contingut d'oxigen del 18%.  
e) Les mesures de fluor es realitzaran amb sondes de material resistent a l'atac àcid, d'acord amb la norma ISO 15.713:2006  
1.3. Control de l'emissió de partícules per fonts difuses  
1.3.1. Emmagatzemament i manipulació de materials pulverulents  
L'emmagatzemament i manipulació de materials pulverulents es realitzarà en les condicions següents:  
a) Es tancaran tots els sistemes de transport de matèries primeres pulverulentes (cintes transportadora, catúfols, etc.).  
b) Totes les operacions indicades a continuació es duran a terme en naus tancades dotades de sistemes d'aspiració amb depuració posterior:  
- Operacions de càrrega i trituració de matèries primeres a dojo.  
- Operacions d'emmagatzemament i descàrrega de grànul atomitzat.  
- Operacions d'emmagatzemament del material pulverulent recuperat en els sistemes correctors, de materials mòlts i de fins.  
1.3.2. Transport de materials pulverulents  
El transport de materials pulverulents es realitzarà en les condicions següents:  
a) Reducció de la resuspensió de pols deguda a la circulació interna de vehicles. Per a això, es pavimentaran els circuits adequats, es mantindran netes les zones de circulació i s'hi limitarà la velocitat.  
b) Control, a l'entrada i eixida del complex, que els camions van coberts i tancats per a evitar vessaments i sobreeixements. No es permetrà l'accés o eixida de la instal·lació a vehicles que no circulen coberts o tancats.  
2. Soroll  
Respecte al nivell de sorolls transmesos a l'exterior, s'haurà de complir el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, es compliran els límits sonors externs establits per a zones d'ús industrial, que són els següents:  
Diürn Nocturn  
70 dB(A) 60 dB(A)  
Es concedeix un termini màxim de tres mesos, a partir de la concessió de l'autorització ambiental integrada, per a l'execució de les mesures correctores plantejades en el projecte i per a la presentació d'una auditoria acústica que garantisca el compliment dels valors límit esmentats.  
Posteriorment, almenys cada cinc anys, s'haurà de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. L'esmentada auditoria haurà de ser realitzada per una entitat col·laboradora en matèria de contaminació acústica, d'acord amb el que estableix el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre.   
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
3. Abocaments  
Queda prohibit, amb caràcter general, l'abocament d'aigües (domèstiques, industrials o pluvials) susceptibles de contaminar les aigües continentals o qualsevol altre element del domini públic hidràulic (llevat que es dispose de l'autorització prèvia administrativa).  
D'acord amb el que disposen l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb aquesta autorització no altera les competències que la Confederació Hidrogràfica del Xúquer té atribuïdes en relació al control, la inspecció i la vigilància del domini públic hidràulic ni, en particular, la potestat sancionadora.  
3.1. Aigües residuals del procés industrial  
Les aigües residuals industrials es condueixen en depòsits d'acumulació i des d'allí es recullen i es transporten per mitjà de camió cisterna per a la seua valoració en una atomitzadora (empresa gestora autoritzada) o bé es depuren i es reutilitzen en la mateixa indústria (aigua depurada reutilitzada). Els llots generats en la depuració també es recullen i es transporten per a la seua valoració en una atomitzadora.  
Els depòsits estan constituïts per materials impermeables que eviten filtracions.  
S'actuarà segons allò que s'ha especificat en el projecte, de manera que es garantisca la inexistència d'abocament d'aigües residuals industrials (abocament zero) a domini públic hidràulic ni a la xarxa de sanejament.  
3.2. Aigües residuals domèstiques  
L'empresa disposa de connexió a la xarxa de sanejament municipal (col·lector municipal) que posteriorment desemboca en la depuradora general del municipi, com consta en informe de l'Ajuntament de Sant Joan de Moró (Castelló) que corrobora aquest fet.  
3.3.Aigües pluvials  
Les aigües pluvials de coberta es recullen per mitjà de canalons i es condueixen per mitjà de baixants fins als connectors de formigó o PVC que posteriorment aboquen al barranc de la Ratxina.  
Igualment, la recollida d'aigües pluvials té lloc a les esplanades exteriors, que posseeixen les corresponents inclinacions a fi de conduir-les als embornals o canaletes ubicats a la parcel·la que desemboquen al mateix barranc.  
S'han pres mesures per a evitar l'erosió, formigonant els talussos del terreny que limiten amb el barranc als punts d'abocament.  
No hi ha aplecs de matèries primeres pulverulentes a l'exterior, per la qual cosa els abocaments d'aigües pluvials no arrossegaran aquest tipus de substàncies.  
4. Protecció del sòl i de les aigües subterrànies  
No es realitzarà cap abocament que puga afectar el sòl o les aigües subterrànies.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Caldrà ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris estàndards per a la declaració de sòls contaminats.  
En aquest sentit, l'empresa ha presentat l'informe preliminar de situació del sòl, d'acord amb el que estableix l'article 3.1 de l'esmentat Reial decret 9/2005, tot això sense perjudici que, posteriorment, puguen demanar-se al titular de l'activitat informes complementaris o periòdics més detallats, tal com es preveu en els articles 3.3 i 3.4 de l'esmentat reial decret.  
5. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
5.1. Producció de residus  
S'autoritza Estudio Cerámico, SL per a la producció dels residus següents, sempre que la seua capacitat de generació anual siga de l'entorn de la magnitud que a continuació s'indica i la quantitat de producte acabat a les instal·lacions del centre productiu detallat en l'annex I siga de l'entorn de 3.850.000 m²/any de taulells esmaltats.  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
El centre productor està inscrit en el Registre de Productors de Residus Perillosos.   
D'acord amb la Llei 10/2000, de 12 de desembre, de residus de la Comunitat Valenciana, queda prohibida la mescla o dilució de residus que dificulte la seua gestió.   
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valoració i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc amb teulada, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria i haurà de reduir al mínim possible la dispersió de zones d'emmagatzemament de residus perillosos dins de l'empresa.  
Per a l'emmagatzemament de residus líquids o que, pel seu alt contingut líquid, puguen generar abocaments, es disposarà de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose un augment de la seua perillositat o en dificulte la gestió.  
Per a la recollida de possibles escapaments o vessaments accidentals de líquids, tant de residus com de matèries primeres, s'haurà de disposar de material absorbent no inflamable en quantitat suficient per a aquesta finalitat. L'absorbent, una vegada contaminat, es gestionarà com a residu perillós o no perillós, segons corresponga.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, Reglament de residus tòxics i perillosos. Així mateix, es disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Els residus perillosos i els no perillosos es lliuraran a gestors que disposen de la corresponent autorització administrativa per a la seua gestió.  
Cada quatre anys s'haurà d'elaborar un pla de prevenció i reducció de residus perillosos que es presentarà en la Direcció General per al Canvi Climàtic.  
S'emplenarà la declaració anual de productor de residus perillosos i no perillosos, que serà remesa a la Direcció General per al Canvi Climàtic abans de l'1 de març de cada any, d'acord amb el model establit en l'annex 3 del Reial decret 833/1988.  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals que se'n generen, que puga alterar el que estableixen aquestes condicions, haurà de ser comunicada.  
Atesa la seua condició d'envasador, l'empresa haurà de complir les autoritzacions i la resta de requisits establits en la legislació vigent en matèria d'envasos i residus d'envasos i, de manera especial, el que estableix la Llei 11/1997, d'envasos i residus d'envasos i el Reial decret 782/1998, de 30 d'abril, pel qual s'aprova el Reglament per al desplegament i execució de l'esmentada llei.  
5.2. Gestió de residus  
S'autoritza la realització de l'activitat de gestió consistent en la valoració R5 (reciclatge o recuperació d'altres matèries inorgàniques) del següent residu no perillós generat en el mateix procés productiu, sempre que la seua capacitat de tractament anual siga de l'entorn de la magnitud que a continuació es detalla:  
Llista europea de residus Tipus de residu Quantitat (kg/any)  
10 12 08 Test inert (terra cuita) 63.335.034  
S'inscriu a l'empresa en el Registre General de Gestors Autoritzats de Residus de la Comunitat Valenciana per a l'esmentada operació de gestió en la instal·lació objecte d'autorització.  
S'ha de realitzar un procediment d'admissió de residus que evite l'entrada de residus no autoritzats.   
S'haurà d'aportar un pla de qualitat aplicable a aquest procés de valoració que justifique la valoració efectiva dels residus. A aquest efecte, els productes obtinguts hauran d'estar certificats per a la seua comercialització, si la seua destinació és la venda com a àrids reciclats. Si els materials obtinguts es destinen a rebliment, s'hauran de complir els requisits establits en l'article 5.b) del Decret 200/2004, d'1 d'octubre, del Consell de la Generalitat, pel qual es regula la utilització de residus inerts adequats en obres de restauració, condicionament i rebliment o amb finalitats de construcció.  
De conformitat amb l'article 47.1 de la Llei 10/2000, de 12 de desembre, de residus de la Comunitat Valenciana, les operacions de gestió de residus es duran a terme sense crear riscos per a l'aigua, l'aire o el sòl ni provocar incomoditats per soroll o olors.  
S'adoptaran mesures correctores per a la reducció de possibles molèsties ocasionades per pols i arrossegament de materials pel vent. Per a això, es restringirà el funcionament de la maquinària si el vent pot provocar arrossegament de partícules.  
Així mateix, els aplecs de residus i productes de la valoració es realitzaran als cassals indicats en la documentació adjunta al projecte bàsic, sense superar els 3 metres d'alçària i es mantindran en condicions òptimes d'humitat, complint el que estableix el punt 3 de la disposició addicional primera del Decret 127/2006 del Consell.  
En el termini d'un mes a partir d'aquesta autorització, s'haurà d'aportar el certificat d'impermeabilitat i estanquitat de la bassa de lixiviats, subscrita per un tècnic competent i visada pel col·legi oficial corresponent.  
Els residus no valorables obtinguts hauran de ser gestionats a través de gestors degudament autoritzats i s'ha d'acreditar documentalment la seua acceptació.   
L'emmagatzemament de residus abans del seu lliurament a un gestor autoritzat no podrà superar un període d'un any quan la destinació final siga l'eliminació o de dos anys quan la destinació final siga la valoració.  
S'haurà de portar un registre documental amb les quantitats i característiques dels residus tractats, amb indicació de l'origen, la seua codificació LER d'acord amb la Llista europea de residus (Ordre MAM/304/2002), el resultat del procediment d'admissió, la data de lliurament, el productor i el recollidor. Aquesta documentació estarà a la disposició de les administracions públiques competents que així ho requerisquen.   
S'haurà de presentar una memòria anual de l'activitat a la Direcció General per al Canvi Climàtic abans de l'1 de març de l'any següent al de l'activitat, que incloga un registre documental dels residus gestionats a la instal·lació i el resultat del programa de control i vigilància.  
6. Mesures que s'han d'adoptar en situacions diferents a les normals que puguen afectar el medi ambient  
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal quant al funcionament de les instal·lacions.  
No obstant això, si es produeix algun incident a les instal·lacions que comporte el seu funcionament anòmal i d'això en pot resultar l'incompliment dels límits imposats, s'haurà de comunicar immediatament l'esmentada situació a Protecció Civil, a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil utilitzarà tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, en el qual, junt amb les dades d'identificació, hauran de figurar les següents:  
- causes de l'incident   
- hora en què es va produir i la seua duració   
- característiques de l'emissió o abocament   
- mesures correctores adoptades   
- hora i forma en què es va comunicar el succés   
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat haurà de disposar d'una garantia financera que li permeta afrontar la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14374:1996.  
Així mateix, quan es determine el tancament definitiu, es desmantellaran i clausuraran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
7. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi.  
La indústria i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
S'ha de comprovar en el control inicial que s'han realitzat les mesures previstes en el projecte.  
8. Obligació de subministrament d'informació  
Abans de l'1 de març de cada any, s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. El titular de la instal·lació haurà de presentar a la Direcció General per al Canvi Climàtica un certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.   
Quart. Aquesta autorització queda condicionada a la comprovació i a l'obtenció de l'informe favorable corresponent al compliment dels requisits establits en aquesta resolució. La visita serà realitzada per una entitat col·laboradora acreditada per al control integrat de la contaminació segons el Decret 29/2007, de 9 de març, que modifica el Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en el qual s'acredite el compliment del contingut de l'autorització ambiental integrada.  
Cinqué. L'Administració deixarà sense efecte aquesta resolució en el moment en què observe qualsevol incompliment de les condicions que imposades, després d'audiència prèvia de l'interessat.  
Sisé. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Conselleria de Medi Ambient, Aigua, Urbanisme i Habitatge qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Seté. En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 16 d'abril de 2008.- El director general per al Canvi Climàtic: Jorge Lamparero Lázaro.  
Annex I  
Característiques del projecte  
Estudio Cerámico, SL posseeix una indústria ceràmica de fabricació de taulellets en funcionament, ubicada a Sant Joan de Moró, província de Castelló.  
La màxima capacitat de producció és de 15.400 m²/dia. Si considerem 250 dies/any, resulten 3.850.000 m²/any.  
El procés productiu comença amb la recepció de les terres atomitzades que s'emmagatzemen en sitges, per al seu repòs i posterior repartiment, després del tamisat i la humectació. Per a això, es disposa d'una secció de recepció d'argiles en una nau independent a l'exterior de la planta, i evitar-hi l'entrada de vehicles pesants.  
Les terres queden així preparades per al seu pas a les premses, on prenen consistència i forma les futures peces de bescuit. D'allí, les peces passen als assecadors horitzontals de gas natural, d'on ixen amb un grau d'humitat controlat, segons el procés d'esmaltatge i la posterior cocció a què hagen de ser sotmeses. A l'eixida dels assecadors, les peces s'introdueixen automàticament a la cadena d'esmaltatge, on pateixen diverses operacions com ara desbarbatge, rascada, pintura i serigrafia i passen, al final de la línia d'esmaltatge, a una sèrie de contenidors de càrrega i descàrrega automàtica, que formen un sistema de transferència i alimentació als forns, de manera que l'entrada de material a aquest es produïsca amb la cadència necessària. Hi segueix el procés de cocció en forns de gas, a temperatures de l'entorn de 1.250ºC, durant un temps que oscil·la dels 35 als 50 minuts, segons les característiques i grandàries de les peces tractades.  
A l'eixida del forn, les peces es carreguen automàticament en caixes que queden a la disposició de la secció de classificació i empaquetatge i el producte queda preparat per a l'emmagatzemament i distribució. Part d'aquest producte passa a un altre procés de tercer foc, en el qual sobre les peces base s'afegeixen esmalts en pols o líquids, per a donar relleu, o sobre dibuixos realitzats manualment o amb capçals de serigrafia, que posteriorment s'introdueixen una altra vegada al forn, i queda a l'eixida el producte preparat per a la classificació i empaquetatge.  
En un altre procés paral·lel, es realitza la preparació dels esmalts que s'han d'utilitzar en les línies d'esmaltatge. L'esmentat procés consisteix en la mòlta, en molins de boles amb recobriments especials a base de sílex o materials ceràmics sinteritzats (alúmina, esteatita, etc.), amb càrrega d'idèntics productes, de les frites rebudes en envasos hermètics adequats. Durant la mòlta, s'addiciona l'aigua necessària per a la dispersió de les partícules com també els pigments ceràmics necessaris; la mescla, així mòlta i preparada (barbotina), s'emmagatzema en recipients i es distribueix, segons les necessitats, per a la seua aplicació sobre la base, bé en forma de cortina o per mitjà de polvorització.  
Així mateix, es disposa d'un departament de disseny, a partir del qual es realitzen els prototips, la fotocomposició i la fabricació de les pantalles que s'han d'utilitzar als capçals de serigrafia de les esmaltadores.  
Un altre procés auxiliar és la construcció dels motles que utilitzen les premses, per als diferents formats i dibuixos, realitzats amb acers de diversos aliatges.  
Finalment, es disposa també del procés de tall de peces ceràmiques, fabricades en doble format, o bé el tall de peces en formes geomètriques, que s'acoblen posteriorment per mitjà d'un prototip establit i es crea la combinació que el disseny requerisca i que, per mitjà d'una selecció prèvia, són empaquetades per a la distribució al mercat exterior.  
La indústria disposa d'un sistema d'emmagatzemament manual. Per a això disposa, a més de les zones d'emmagatzemament situades als edificis de producció, d'un altre edifici independent destinat a l'emmagatzemament i l'expedició.  
L'aigua consumida per a ús industrial prové de dos pous existents als terrenys de l'empresa. L'aigua potable utilitzada per a ús sanitari procedeix de la xarxa general d'abastiment públic.  
L'activitat utilitza energia elèctrica, procedent en part d'una instal·lació de cogeneració existent en la indústria, i tèrmica a partir de l'ús com a combustible del gas natural.  
Les emissions a l'atmosfera resultants del procés seran de dos tipus: partícules i gasos.   
Els gasos procedents de les instal·lacions de combustió, que utilitzen com a combustible gas natural s'emeten a l'exterior a través de xemeneies.  
La indústria disposa de sistemes de captació de pols, amb filtres de mànegues per a la depuració de partícules.  
Els sistemes i mesures de reducció de la contaminació que s'empren són: sistemes d'aspiració de partícules de pols i esmalt, filtres de mànegues, filtre per via humida, cabines per a l'aplicació d'esmalt, equip d'extracció de fums i borumballa, amb filtre (secció de fabricació de motles).  
Les aigües residuals industrials es condueixen en depòsits d'acumulació i des d'allí es recullen i es transporten per mitjà d'un camió cisterna per a la valorització en una atomitzadora (empresa gestora autoritzada) o bé es depuren i es reutilitzen en la mateixa indústria (aigua depurada reutilitzada). Els llots generats en la depuració també es recullen i es transporten per a la valorització en una atomitzadora.  
Les aigües residuals sanitàries s'aboquen a la xarxa de sanejament municipal (col·lector municipal) que posteriorment desemboca a la depuradora general del municipi.  
Les aigües pluvials, provinents de cobertes i esplanades exteriors, s'aboquen al barranc, ja que no hi ha aplecs de matèries primeres que puguen contaminar les esmentades aigües.   
Els residus generats, tant perillosos com no perillosos, s'emmagatzemen i es recullen periòdicament per un gestor autoritzat. Es preveu realitzar una valoració de residus no perillosos (test inert) en una secció de trituració instal·lada a la indústria.